Bratislavská regionálna koľajová spoločnosť

Bratislavská regionálna koľajová spoločnosť a. s. (skratka a VKM: BRKS) bol alternatívny železničný dopravca, založený Bratislavským samosprávnym krajom ako reakcia na ukončenie osobnej dopravy na tratiach 112 Zohor – Plavecký Mikuláš a 113 Zohor – Záhorská Ves vo februári 2003.http://bratislava.sme.sk/c/847896/zalozili-kolajovu-spolocnost.html

V spoločnosti mal kraj 51% vlastnícky podiel, 4% vlastnili obce Záhorská Ves, Vysoká pri Morave, Rohožník a Lozorno. Partnermi zo súkromného sektora boli ŽOS Vrútky s 20%, Wagon Service Travel s 12% a Connex Transport AB s 13% podielom.http://cestovanie.sme.sk/c/1078302/v-osobnej-zeleznicnej-doprave-sa-schyluje-k-prvej-bitke-o-cestujuceho.html

14. septembra 2011 bol na spoločnosť vyhlásený konkurz.http://orsr.sk/vypis.asp?ID=37615&SID=2&P=1

 Dopravná činnosť https://www.rail.sk/arp/slovakia/present/brks.htm 
 Osobná doprava 
Od 4.júna 2003 mala spoločnosť licenciu na prevádzkovanie železničnej dopravy. Od 7. júla 2003 spustila dopravu na trati Zohor – Záhorská Ves, od 2. septembra ju rozšírila o úsek Bratislava – Zohor. Spoločnosť plánovala prevádzku osobnej dopravy i úseku trate 112 Zohor – Plavecký Mikuláš Zohor-Rohožník a na smery Trnava a Malacky, avšak kvôli nedostatku financií i pojazdných vozidiel postupne opustila aj svoje pôvodné trate. Od decembra 2005 bola na trati 112 osobná doprava zastavená a dopravu na trati 113 prevzala v roku 2006 späť ZSSK.

 Nákladná doprava 
Ako riešenie krytia strát z osobnej dopravy vstúpila BRKS do nákladnej dopravy, najprv prepravou cementu z Česka do Maďarska, neskôr vozbou ďalších ucelených nákladných vlakov, pri ktorej zotrvala aj po zastavení osobnej dopravy.

 Vozidlový park 
Osobnú dopravu zahájili s motorovými vozňami radu 830, ktoré odkúpili od ZSSK. V máji 2007 doviezli dve motorové jednotky Plan U odkúpené od holandskej spoločnosti NS Reizingers s evidenčnými číslami 193 a 125.http://www.vlaky.net/servis/sprava.asp?lang=1&id=1866 Dodané mali byť ešte ďalšie štyri kusy týchto jednotiek, avšak pre problémy s financovaním k tomu nedošlo. BRKS o ich plánovanom využití neinformovala, neoficiálne sa hovorilo o nasadení na trase Bratislava – Zvolen – Košice. Z plánov však zišlo a po dlhodobom odstavení boli jednotky rozobraté v areáli bratislavského Istrochemu.

V nákladnej doprave využívali staršie rušne odkúpené od ZSSK a Českých dráh. V júni 2007 si od nemeckej lízingovej spoločnosti Dispolok prenajali rušeň Siemens ER20, ktorý po deviatich mesiacoch vrátili.

 Referencie 

Kategória:Podniky v Bratislave
Kategória:Doprava v Bratislavskom kraji
Kategória:Slovenské železničné spoločnosti
Kategória:Zaniknuté podniky na Slovensku
Regionálna koľajová spoločnosť